open-index/open-wikipedia-markdown huggingface dataset:
הרמן מולר

**הרמן ג'וזף מולר** (באנגלית: **Hermann Joseph Muller**; 21 בדצמבר 1890 – 5 באפריל 1967) היה גנטיקאי ומחנך יהודי אמריקאי. בשנת 1946 זכה בפרס נובל לפיזיולוגיה או לרפואה על מחקריו בתחום המוטציה הגנטית הספונטנית.

## קורות חייו
מולר נולד בעיר ניו יורק. אביו, הרמן מולר, היה קתולי בעל שורשים גרמניים ועבד כחרש ברזל, ואמו, פרנסיס לבית לייונס, הייתה יהודיה בעלת שורשים ביהודי ספרד ופורטוגל. מולר גדל בהארלם בבית צנוע באמצעים. את לימודיו באוניברסיטת קולומביה היה יכול לממן רק הודות למלגת לימודים ועבודות מזדמנות רבות בהן עבד בעת לימודיו. הוא סיים לימודי תואר ראשון בשנת 1910. לאחר מכן, למד שנתיים בבית הספר לרפואה של אוניברסיטת קורנל, ושב ללימודי דוקטורט לקולומביה, אותם סיים בשנת 1916. לימודי הביולוגיה ריתקו אותו מעת שהתחיל בלימודים אקדמאיים. הוא היה תלמידו של חתן פרס נובל לפיזיולוגיה או לרפואה (1933) תומאס הנט מורגן. מולר לימד במכון רייס בטקסס בין השנים 1915 – 1918. באוניברסיטת קולומביה בין השנים 1918 – 1920, באוניברסיטת טקסס 1920 – 1932. בשנת 1932 עזב את ארצות הברית לגרמניה ומשם עבר לברית המועצות, חדור באמונה סוציאליסטית. תחילה עבד בלנינגרד ואחר כך במוסקבה שם התמנה לגנטיקאי בכיר במכון לגנטיקה של מוסקבה. הוא עבר ביחד עם ישראל אגול, שקודם לכך השתלם אצל מולר בארצות הברית. לאחר מעצר של אגול ומדענים נוספים בשנת 1937, הוא התפכח מן הפער שבין האידאולוגיה הסוציאליסטית למציאות החיים בברית המועצות ועבר לאדינבורו.

הוא שב לארצות הברית בשנת 1940 וקיבל משרה ללא קביעות באמהרסט קולג', שם עבר עד 1945. בתקופה זו הדגים במחקריו את היחס שבין הזדקנות התא לבין מוטציות ספונטניות. בשנת 1945 קיבל משרת פרופסור לזואולוגיה באוניברסיטת אינדיאנה.

השיטה שפיתח לזיהוי מוטציה גנטית ספונטנית הובילה אותו לגילוי שיטה לגרימת מוטציה על ידי הקרנה בקרני רנטגן. שיטה שנמצאו לה יישומים רבים, תאורטיים ומעשיים גם יחד. על תגליותיו אלה קיבל את פרס נובל לפיזיולוגיה או לרפואה בשנת 1946. מולר ניצל את הפרסום לאחר קבלת הפרס להזהיר מפני הסכנות הכרוכות בחשיפה לקרינה בסביבה תעשייתית לבריאות האדם. בשנת 1955 הוא היה אחד מאחד-עשר החותמים על מניפסט ראסל-איינשטיין הקורא נגד שימוש בנשק גרעיני. הוא פרש לגמלאות בשנת 1964. בשנות עבודתו הרבות פרסם למעלה מ-300 מאמרים על נושאי מחקריו ומספר ספרים.

## קישורים חיצוניים

* מאמר על חשיבות הניסויים של מולר בהשפעות הגנטיות של קרינת רנטגן
* ביוגרפיה באתר NNDB
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ביולוגים יהודים אמריקאים
קטגוריה:גנטיקאים יהודים אמריקאים
קטגוריה:זואולוגים יהודים אמריקאים
קטגוריה:אתאיסטים יהודים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:סגל אוניברסיטת טקסס באוסטין
קטגוריה:סגל אוניברסיטת אינדיאנה
קטגוריה:זוכי מלגת גוגנהיים
קטגוריה:עמיתים יהודים בחברה המלכותית
קטגוריה:עמיתים זרים בחברה המלכותית
קטגוריה:יהודים חברי האקדמיה הלאומית למדעים של ארצות הברית
קטגוריה:סגל אוניברסיטת אדינבורו
קטגוריה:אתאיסטים אמריקאים
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1890
קטגוריה:אמריקאים שנפטרו ב-1967
דוד ושלמה - בין מציאות היסטורית למיתוס

**דוד ושלמה - בין מציאות היסטורית למיתוס** הוא ספר בנושא ארכאולוגיה מקראית מאת ישראל פינקלשטיין וניל אשר סילברמן, שיצא לאור בספטמבר 2006 בהוצאה לאור של אוניברסיטת תל אביב. הספר יצא תחילה באנגלית בשם David and Solomon: In Search of the Bible's Sacred Kings and the Roots of Western Tradition בתחילת 2006 בהוצאת Free Press.

## רקע
פרופ' ישראל פינקלשטיין, חתן פרס דן דוד ולשעבר ראש המכון לארכאולוגיה באוניברסיטת תל אביב, הוא דמות מפורסמת בעולם הארכאולוגיה, הגם שלא מקובלת על כולם. בפרט, התיארוך שלו לממצאים מארץ ישראל, לפיו הוא מייחס ממצאים רבים מתקופת המקרא לזמן המאוחר במאה שנים בערך מהתאריך המקובל, אינו מוסכם בקהילת הארכאולוגים. ד"ר ניל אשר סילברמן חבר במרכז אנמה לארכאולוגיה ציבורית בבלגיה. ספרם "דוד ושלמה" הוא שיתוף פעולה שני לאחר הספר **[[ראשית ישראל|ראשית ישראל: ארכאולוגיה, מקרא וזיכרון היסטורי]]**. בספרם הראשון טענו המחברים שעל פי מה שידוע מהארכאולוגיה, אין ראיות לקיומה של ממלכת ישראל המאוחדת, ירושלים הייתה לא יותר מכפר גדול והממלכה החשובה הייתה דווקא ישראל ולא יהודה.
הם העלו השערה על פיה רוב הטקסט המקראי הדן בהיסטוריה של ישראל נכתב בממלכת יהודה לקראת סוף קיומה, במאה השביעית לפנה"ס (תקופת המלך יאשיהו), למטרות של תעמולה פוליטית ודתית, כצורך לאחד שתי מסורות של שתי ישויות מדיניות שונות - יהודה וישראל. הספר זכה לחשיפה תקשורתית גדולה ועורר הד ציבורי נרחב. הוא אף הפך לרב-מכר במקומות רבים בעולם.

## תוכן
בספר **דוד ושלמה** מתחקים המחברים אחר ראשיתן והתפתחותן של מסורות המקרא אודות דוד המלך ושלמה המלך ותקופתם, המניעים והרקע מאחורי מסורות אלו, והשפעתן על תרבות המערב. המחברים טוענים שעל פי הארכאולוגיה, עיקר תוכנן של המסורות לא משקף מציאות היסטורית אמיתית, אם כי הן מכילות גרעין אותנטי של ממלכה מקומית. המחברים טוענים שדורות אחרי דורות הוסיפו לגרעין זה ושינו אותו על פי השקפותיהם ומגמותיהם, וכך התפתחו התפיסות לגבי דוד ושלמה המופיעות בתנ"ך ובמסורת היהודית והנוצרית.

## תגובות

כמו קודמו (ראו: ביקורת על הספר "ראשית ישראל"), גם על הספר **דוד ושלמה** יש ביקורת קשה מצד חלק מהממסד האקדמי. כך כותב פרופ' מייקל קוגן מסטונהיל קולג', בכתב עת פופולרי:
:"לאחר זמן מה, שיחזורם של פינקלשטיין וסילברמן כמעט דומה לתאוריית קונספירציה: תחשבו על **[[צופן דה וינצ'י]]** או על זיהוי שייקספיר כאדוארד דה ויר. כמו תסריטים אלה ואחרים הדמיוניים כמותם, שיחזורם של פינקלשטיין וסילברמן מסתמך על שימוש סלקטיבי ומגמתי ביותר בראיות. לטעמי הוא לא משכנע."

## לקריאה נוספת
* 

## קישורים חיצוניים
* דוד ושלמה, אתר ההוצאה לאור של אוניברסיטת תל אביב
* דוד ושלמה, בבלוג של ניל אשר סילברמן באתר אמזון (אנגלית)

### סקירה תקשורתית
* 
* 

## הערות שוליים

קטגוריה:ספרי ארכאולוגיה
קטגוריה:ארכאולוגיה מקראית
קטגוריה:ספרי היסטוריה של עם ישראל
קטגוריה:ספרי ההוצאה לאור של אוניברסיטת תל אביב
קטגוריה:דוד
קטגוריה:שלמה
קטגוריה:ספרי 2006
קרנוטיט

**קרנוטיט** הוא מינרל נדיר המכיל אשלגן, ונדיום, אורניום ומים בכמות משתנה. לעיתים קרובות מוצאים בקרנוטיט כמויות זעירות של סידן, בריום, מגנזיום, ברזל ונתרן. צבע הקרנוטיט צהוב זוהר עד צהוב ירקרק, והוא מצוי בעיקר בגושים ופתיתים באבן חול. המינרל צובע את אבן החול בצהוב אפילו בכמות קטנה של אחוז מהנפח. הקרנוטיט הוא מקור חשוב להפקת אורניום בשל תכולת האורניום במינרל הגבוהה יחסית ושבעטיה הוא גם רדיואקטיבי. הקרנוטיט קרוי על שם מהנדס המכרות והכימאי הצרפתי מארי אדולף קרנו (Marie Adolphe Carnot) (1839 – 1920).

הקרנוטיט דומה מאוד למינרל טיויאמוניט. המבנה הכימי של שני המינרלים זהה, כאשר בטיויאמוניט מחליף סידן את האשלגן ויש בו מעט יותר מים. שני המינרלים נוצרים מהתפרקות של מינרלי אורניום בסביבה צחיחה והתגבשות בסלעי משקע, כשהם מתפזרים באבן החול או מתרכזים סביב לגזעי עצים מאובנים. ניתן למצוא קרנוטיט במדינות ויומינג, קולורדו, אריזונה, נבדה, יוטה, וניו מקסיקו בארצות הברית, וכן במדינות מרוקו, זאיר, אוסטרליה וקזחסטן.

## קישורים חיצוניים

*קרנוטיט באתר webmineral
* 

קטגוריה:מינרלים
תא גרנולוזה

**תא גְרָנוּלוֹזָה** הוא תא סומטי הקשור בהתפתחות תא הביצה בשחלת נקבות יונקים. תאי גרנולוזה מרוכזים בשכבה בודדת פחוסה סביב תא הביצה בזקיק החל מהיווצרו, ובמהלך הבשלת הזקיקים (פוליקולוגנזה) הם מתפתחים ויוצרים "ענן" רב-שכבתי (הנקרא קוּמוּלוּס אוֹאוֹפוֹרוּס, "ענן נושא-תא ביצה") האופף את תא הביצה בזקיק. 

תפקידם העיקרי של תאי הגרנולוזה הוא ייצור סטרואידים ומספר חומרים אחרים, שלפי הסברה מעודדים את גדילת תא הביצה. ההורמון FSH מעורר את תאי הגרנולוזה להפוך אנדרוגנים לאסטרדיול.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:רבייה
גרנולוזה
אדיאמן (נפה)

**נפת אדיאמן** (בטורקית: **Adıyaman**) היא נפה במחוז דרום-מזרח אנטוליה שבדרום-מזרח טורקיה. הנפה הוקמה בשנת 1954 ושטחה 7,614 קילומטרים רבועים. נכון לשנת 2020 חיו בנפה זו 632,459 תושבים. בירת הנפה היא העיר אדיאמן.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
אדיאמן (נפה)
קטגוריה:כורדיסטן: גאוגרפיה
קטגוריה:כורדיסטן הטורקית
תהילים כ'

**תהילים כ** (מכונה גם **לַמְנַצֵּחַ מִזְמוֹר לְדָוִד**, או **לַמְנַצֵּחַ**, על שם מילות הפתיחה של הפרק) הוא הפרק העשרים בספר תהילים. המזמור מיוחס לדוד על פי הכותרת, והוא תפילה להצלחת המלך ולישועה בשדה הקרב. המזמור נאמר בתפילת שחרית בין אשרי לקדושה דסידרא. מקבילה ארמית פוליתאיסטית לקטע מהמזמור נמצאה בכתב דמוטי.

## תוכן המזמור
פסוקים ב-ז: הבטחה או תפילה שה' יענה את דוד בזמן צרותיו, בזכות צדקתו וקורבנותיו. הישועה משויכת לציון, ומובטחת למשיח ה' - ביטויים הרומזים לדוד.

פסוקים ח-ט: השוואה בין הגויים הבוטחים בכוחם, לישראל הנלחמים בשם ה' ומנצחים.

פסוק י: חתימה - תפילה שה' יושיע את המשורר.

## מקבילה ארמית
החל משנות השמונים של המאה העשרים זוכה המזמור לתשומת לב מחקרית רבה, בעקבות גילויה של מקבילה חוץ מקראית קדומה, בקטע מתוך פפירוס הכתוב כולו ארמית בכתב דמוטי (, טור 12, שורות 11–19), המתוארך, ככל הנראה, למאה ה־2 לפנה"ס. הפפירוס, לקט של טקסטים דתיים, התגלה בלוקסור (תבאי העתיקה) שבמצרים כבר בסוף המאה ה-19, אך במשך עשרות שנים לא הצליחו החוקרים לפענחו בשל שיטת הכתב החריגה. ההערכות לגבי זמנו של הטופס נעות בין המאה הרביעית למאה השנייה לפני הספירה, אך הטקסטים עצמם כנראה קדומים יותר.

הקטע הארמי מכיל קטעים מקבילים, בתוכן ואף במילים עצמן, לרוב הפסוקים במזמור המקראי, מכיל כמה פסוקים נוספים שלא מופיעים בגרסה המקראית, ומתייחס לאל חור (הורוס) ולא ליהוה. ישנן הצעות שונות לאופן שבו התגלגל המזמור עד לשתי צורותיו המוכרות לנו כיום (המקראית והארמית); לפי רוב ההצעות, אף אחת מהצורות שבידינו איננה המקור – שתיהן מהוות גלגול של מזמור קדום יותר, כנעני או ארמי. הקטעים המקבילים בין המזמור המקראי והמזמור הארמי נראים כך:

## בליטורגיה היהודית
*המזמור נאמר בתפילת שחרית של יום חול, בין אשרי לקדושה דסידרא (אף שאינו מופיע בסדר רב עמרם גאון וגם לא בסדר התפילה של הרמב"ם). מכיוון שפרק זה מכיל בתוכו את המילים , נוהגים שלא לאמרו בימים מסוימים. בקהילות אשכנז, נוהגים שלא לאומרו בראש חודש, חול המועד, חנוכה, פורים ושושן פורים, י"ד וט"ו של אדר א' בשנה פשוטה (פורים קטן), תשעה באב, ערב יום כיפור וערב פסח, ובקצת קהילות גם בערב ראש השנה, ערב סוכות, ערב שבועות ואסרו חג. בקהילות הספרדים כמו גם בחסידויות מסוימות (כגון חסידות חב"ד) נהוג להימנע מאמירת "למנצח" בכל יום שאין אומרים בו תחנון. כמו כן נהוג שלא לאומרו בעיתות צער (כדוגמת בית האבל). למרות זאת, בחסידות חב"ד נהוג שבשבתות ובימים שאין אומרים בהם תחנון ולא אומרים אות המזמור בתפילה משלימים אותו לאחר התפילה במסגרת שיעור התהילים היומי.
*בנוסח איטליה נאמר המזמור כחלק מתחנון של שני וחמישי, ובנוסח זה הוא לא נאמר בין "אשרי" ל"ובא לציון".
*בקצת קהילות הוא נאמר גם לפני או אחרי סליחות של יום כיפור קטן.
*הפסוק האחרון של המזמור נאמר בתפילה במקומות רבים, כולל בפתיחת תפילת ערבית של חול, והוא נאמר בהבדלה לפי חלק מהמנהגים.
*יש הרואים באמירת מזמור זה סגולה ללידה קלה. במאה ה-18 היו שנהגו לומר מזמור זה באוזני יולדת תוך שהם מחליפים את הפנייה  (בזכר) לפנייה  (בנקבה), אך רבי יעקב עמדין והחיד"א התנגדו לכך.

## בתרבות
* על המילים "המה כרעו ונפלו ואנחנו קמנו ונתעודד" שר הזמר אברהם פריד באלבומו רצוננו לראות את מלכנו בלחנו של ליפא שמלצר.
* על המילים "יענך" שר הזמר מרדכי בן דוד באלבומו **משיח במהרה יבוא**.

## קישורים חיצוניים

* 
* הרב אלחנן סמט, מזמור כ', באתר תורת הר עציון

## ביאורים

## הערות שוליים

כ
קטגוריה:תפילת שחרית
קטגוריה:יום כיפור קטן
אירניה

**אירניה** (שם מדעי: *Irania gutturalis*) הוא ציפור שיר קטנה ממשפחת החטפיתיים (Muscicapidae), בעבר סווג המין למשפחת הקיכליים (Turdidae). האירניה זוהתה באופן מדעי לראשונה בשנת 1843 באתיופיה. אורכה הוא קצת פחות מ-20 סנטימטרים ומזונה המועדף הוא חרקים. השם העממי והשם המדעי של הסוג "אירניה" מרמז על אזור התפוצה של הטייפ, שם המין gutturalis מלטינית ומשמעותו "של הגרון". 

## בישראל
בישראל האירניה נדירה ביותר עד לסכנת העלמות מקומית, אך מחוצה לה אינה מוגדרת כמצויה בסכנת הכחדה. היא נצפתה מספר פעמים מקננת במורדות הר חרמון ובמספר מועט של תצפיות זוהתה הימצאותה בערבה. החברה להגנת הטבע פעלה להצמדת טבעות זיהוי לאירניה במסגרת טיבוע ציפורים שנערך בעבר באזור החרמון אך הופסק מסיבות ביטחוניות. ב-2011 הוצמדה טבעת זיהוי לאירניה שנלכדה בערבה בנוסף הוצמדה טבעת לאירניה בשנת 2012 בירוחם. באוגוסט 2015  ובאוגוסט 2025 טובעה אירניה בירושלים

ממוזער|300px|ימין|אירניה זכר בערב הסעודית בשנת 1993

## קישורים חיצוניים

* אירניה באתר הרשימה האדומה של IUCN
* 

## הערות שוליים

קטגוריה:בעלי חיים בסכנת היעלמות מארץ ישראל
קטגוריה:חטפיתיים
קטגוריה:עופות יחידים בסוגם
קטגוריה:ארץ ישראל: חטפיתיים
קטגוריה:אתיופיה: עופות
קטגוריה:ערב הסעודית: עופות
קטגוריה:בעלי חיים שתוארו ב-1843
פארק הסלעים

250px|שמאל
250px|שמאל
**פארק הסלעים** הוא פארק בגליל העליון בו ניתן לצפות בתופעה גאולוגית של שכבות סלע המונחות זו על זו ויוצרות פסלים טבעיים.

הפארק נמצא בתוך חורש טבעי והוא חלק משמורת הטבע הר סנה, בשטח המועצה המקומית כיסרא-סומיע.

## גאולוגיה
הפארק בנוי סלעי ענק עשויים גיר בשכבות. מבנה השכבות הוא תופעה קרסטית, שנוצר כאשר בין שכבות סלע הגיר הקשות היו בעבר שכבות רכות של חומר פריך שנעלם עקב בליה של מי הגשמים, הרוח והצמחייה, והביא להיווצרות מדפי סלע הרובצים אחד על השני. כך נוצרו פסלי טבע מרהיבים ומוזרים: עמודים, פטריות ומערות. בין הידועים הם הצניר ו"נחירי הממותה".
## אנדרטה
בכניסה לפארק נמצאת אנדרטה לזכר הנערה וג'דאן אבו חמיד, תלמידת כיתה י"א בת 16 שנרצחה ב-20 בדצמבר 2016 על ידי תלמיד כיתה י"ב בן 17 לאחר שסירבה להיות חברתו. אנדרטה נוספת לזכרה נמצאת בתוך פארק הסלעים, במקום הרצח.

## פיתוח
אזור הפארק שימש שנים רבות כמזבלה מקומית. האתר התגלה במקרה, נוקה ופותח על ידי החברה הממשלתית לתיירות.

## שבילים לטיול
לנוחות המטיילים נחלק המסלול לשלושה שבילים:
#**שביל ה[[ממותה|ממותות]]** - השביל המרשים ביותר, ובו סלעים גדולים ומרשימים, חלקם ענקיים ומזכירים ראשים של ממותות.
#**שביל ה[[יונקי ארץ ישראל #יערון קטן|יערון]]** - נקרא ע"ש מכרסם קטן ממשפחת העכבריים הניזון מבלוטי האלון המצויים בשפע באזור. בקטע זה גם כן סלעים בעלי צורות מיוחדות.
#**שביל ה[[קטלב מצוי|קטלב]]** - עובר בחורש ים-תיכוני בו נמצאים שלושה עצי קטלב, ועצי אלון רבים.
המסלול כולו מיועד למשפחות, ואורכו כקילומטר.

## קישורים חיצוניים

* פארק הסלעים - משרד החינוך - מינהלת הטיולים.
* פארק הסלעים באתר 'אי ירוק' של קק"ל.
* 
* פארק הסלעים בכיסרא - מסלול טיול מעודכן לתאריך 4/9/2025 באתר נלך

קטגוריה:הגליל העליון
קטגוריה:ישראל: גאולוגיה
סלעים, פארק ה-
קטגוריה:כסרא-סמיע
התיקון ה-11 לחוקת ארצות הברית

שמאל|ממוזער|300px|התיקון ה-11 לחוקת ארצות הברית
**התיקון האחד עשר לחוקת ארצות הברית** מעניק חסינות למדינות ארצות הברית מפני תביעות משפטיות של אזרחי מדינות אחרות או אזרחים זרים, בפני בתי משפט פדרליים של ארצות הברית. בהתאם לפסיקה, כל תביעה נגד אחת ממדינות ארצות הברית צריכה להתבצע בפני בתי המשפט של אותה מדינה ולא בפני בתי משפט פדרליים. 

## תוכן התיקון
### תרגום
"הסמכויות השיפוטיות של ארצות הברית לא תקפנה תביעות משפטיות נגד אחת המדינות על ידי אזרחי מדינה אחרת או אזרחים של מדינה זרה."

### במקור


The Judicial powers of the United States shall not be construed to extend to any suit in law or equity, commenced or prosecuted against one of the United States by Citizens of another State, or by Citizens or Subjects of any Foreign State.


## היסטוריה

התיקון ה-11 לחוקת ארצות הברית יצא לדרך בעקבות פסיקה של בית המשפט העליון בשנת 1793 שבו נקבע כי לבית המשפט הפדרלי סמכות לדון בתביעות של אזרחים נגד מדינות, ושאין למדינות ארצות הברית חסינות מתוקף ריבונותן. בעקבות פסיקה זו העביר הקונגרס את התיקון לחוקה ב-4 במרץ 1794, והתיקון אושרר על ידי מדינות ארצות הברית ב-7 בפברואר 1795. בית המשפט העליון קבע בנוסף שהחסינות של מדינות ארצות הברית חלה גם על תביעות של אזרחיהן שלהן כלפי המדינה. 

בסוף המאה ה-20 ניצלו אוניברסיטאות שונות בארצות הברית את התיקון ה-11 לחוקה כדי להתגונן מפני תביעות של הפרת פטנט, המוענק מתוקף חוק פדרלי. בהתאם לפסיקה של בית המשפט רשאיות אוניברסיטאות השייכות למדינות ארצות הברית להפר פטנטים בלא לשלם כל תשלום לבעל הפטנט, מתוקף חסינותן מחוקים פדרליים. 

במהלך השנים נעשו מספר ניסיונות לתקן חוקים שימנעו את הפרצה ויחייבו מדינות לוותר על חסינותן כדי שיוכלו לאכוף את הפטנטים שלהם.

## קישורים חיצוניים

* 

* התיקון ה-11 לחוקה - ספריית הקונגרס
* National Archives: 11th Amendment התיקון ה-11 לחוקה - הארכיב הלאומי של ארצות הברית

קטגוריה:תיקונים לחוקת ארצות הברית
ישראל אחת (יצחק יצחקי)

**ישראל אחת** הייתה סיעת יחיד בכנסת התשיעית שיסד חבר הכנסת יצחק יצחקי, לאחר שעזב את סיעת הליכוד. הסיעה הוקמה באופן רשמי ב-11 בנובמבר 1980 לאחר שיצחקי, בעקבות פרישתו מהליכוד, שימש כח"כ יחיד למשך חודש.

יצחקי נבחר לכנסת באמצעות מפלגת שלומציון שהקים אריק שרון לאחר שלא הצליח להגיע להסכם עם הליכוד, שרון הציב את יצחקי במקום השני ברשימה ולאחר הבחירות ב-5 ביולי 1977 התמזגה המפלגה בחטיבת חירות בליכוד. יצחקי לא מצא את מקומו בליכוד ופזל לאופציות פוליטיות אחרות, באותו זמן דובר שהוא עשוי להצטרף למפלגת מרכז שהקים משה דיין, או לחלופין לערוק למערך. אך כאמור פרש ב-14 באוקטובר 1980 והפך לח"כ יחיד, ובהמשך ב-11 בנובמבר זכה להכרה בסיעתו באופן רשמי.

יצחקי ייעד את המפלגה החדשה להתמודדות בבחירות לכנסת העשירית, ואף פנה אל טל ברודי ועוד מספר אנשים, אך הם סירבו להצטרף אליו. עם זאת, המפלגה התמודדה במערכת הבחירות לכנסת ה-10 בסופו של דבר. נרשמו לזכותה 3,726 קולות בלבד, כך שלא עברה את אחוז החסימה.

## קישורים חיצוניים
* 
* 

קטגוריה:סיעות בכנסת
קטגוריה:ישראל: מפלגות ימין היסטוריות
קטגוריה:מפלגות שהוקמו ב-1980
אל-אוואלי

**נהר אל-אוואלי** (בערבית: **نهر الاولي**, תעתיק מדויק: "נהר אלאולי", בעברית נקרא גם: **נהר האוואלי**) הוא נהר בדרום לבנון. זורם מהר הלבנון מערבה ונשפך לים התיכון מצפון לצידון.

הנהר מנקז אליו את חלקם הדרומי והמזרחי של הרי השוף ואת חלקו המזרחי של הר הלבנון. לנהר שני מקורות עיקריים: היובל הארוך, נהר אל-בארוכ, יוצא מג'בל ברוך וזורם דרום מערבה, שם הוא מתחבר ליובל קצר יותר, נהר אל אראי (Nahr al Aaray), אשר יוצא ממזרח לג'זין וזורם צפונה. שני הנחלים יוצרים את האוואלי אשר זורם מערבה במסלול מפותל.

חלק נכבד ממימיו של האוואלי מוטה מנהר הליטני באמצעות פרויקט מנהרת מרכבה אשר חוצה את הר הלבנון ומנצלת את הפרשי הגובה בין הליטני הזורם בבקאע ובין המורדות המערביים של הר הלבנון. המנהרה מתחילה בקצהו הדרומי של אגם קרעון, עוברת מערבה שישה ק"מ מתחת לאדמה, שם היא מגיעה לתחנת כוח תת-קרקעית. המים נופלים בצינור מגובה של 140 מטר ומפעילים שתי טורבינות המייצרות חשמל. משם ממשיכים המים מערבה במנהרה נוספת באורך של 17 ק"מ ונופלים מגובה של 420 מטר לתחנת כוח נוספת. בהמשך, קיימת תחנת כוח שלישית בה המים יורדים 150 מטר נוספים. סך הכול מופקים מהמפעל ההידרואלקטרי 190 מגוואט המשמשים את ביירות, צידון, צור וחלק גדול מהאזור שבין מקורות האוואלי ורצועת החוף. לאחר תחנת הכוח השלישית מוזרמים מי הליטני אל אפיק נחל האראי, אחד ממקורות האוואלי, הזורם מזרחית לג'זין, ומוסיפים אליו כ-500 מיליון מטר מעוקב מים בשנה. בכך מהווים מי הליטני את עיקר המים הזורמים בערוץ האוואלי. עיקר השימוש במי הליטני הוא בחורף בעת שהקיבולת של אגם קרעון יורדת. מי האוואלי משמשים גם את ביירות ואת ערי החוף, ועל ידי שליטה בהם ובתחנות הכוח של פרויקט מנהרת מרכבה היו לצה"ל כלי נשק אסטרטגיים רבי עוצמה כששלט באזור בשנים 1982–1985.

סכר על האוואלי באזור הכפר ביסרי שמצפון-מערב לג'זין נמצא בתהליכי בנייה.

סמוך לשפך הנהר נמצאים שרידי מקדש אשמון מהתקופה הפיניקית, מקדש המוקדש לאל אשמון. במאה ה-17 השתמש האמיר הדרוזי פח'ר א-דין אל-מעני באבני המקדש כדי לבנות גשר על הנהר. לאחר שנהרס מספר פעמים, נותרו מן הגשר העות'מאני רק אבני הבסיס.

ב-1976, בעת כניסת הצבא הסורי ללבנון, בעקבות מלחמת האזרחים השנייה, הפך אפיק הנהר ל"קו האדום" שחצייתו על ידי הסורים אמורה הייתה לגרור תגובה צבאית ישראלית. לאורך 20 השנה בהן שהו הסורים בלבנון הם לא חצו את קו האוואלי דרומה.

שפך הנהר, מצפון לעיר צידון, היה זירת קרב באחד ממהלכי הפתיחה של מלחמת שלום הגליל. בליל ה-6 ביוני 1982 התבצעה נחיתת סער אמפיבית של כוחות שייטת 13, חטיבת הצנחנים ויחידות שריון של צה"ל. לאחר קרב שנערך באתר הנחיתה מול כוחות של אש"ף, בו השתתפו גם מטוסי חיל האוויר ושייטת ספינות הטילים של צה"ל, השתלטו הכוחות הישראלים על אזור הנחיתה והחלו בתנועה לכיוון דאמור. פעולה זו גרמה לניתוק כוחות אש"ף בדרום לבנון ממפקדותיהם בביירות.

בתחילת ספטמבר 1983 נסוגו כוחות צה"ל מהרי השוף ומאזור ביירות דרומה, וייצבו את עצמם על קו האוואלי. לאחר נסיגה זו החל מאבק מזוין בין הדרוזים והמרונים בהרי השוף. במאבק זה, שכונה מלחמת ההרים, היו מעורבים כוחות של צבא לבנון ושל צבא ארצות הברית. כוחות צה"ל שהו על קו האוואלי עד חודש מאי 1985 עת נסוגו אל רצועת הביטחון.

## קישורים חיצוניים

* Greater Beirut Water Supply Project: Independent Technical Review of Source Water Quantity, מאי 2011 
* , 
* תמונה של נחיתת טנקים של בית הספר לשריון של צה"ל בשפך האוואלי, יוני 1982

## הערות שוליים

קטגוריה:לבנון: נהרות ונחלים
קבוצת המאה של ה-MLB

**קבוצת המאה של [[ליגת ה-MLB]]** היא רשימה של 25 שחקני הבייסבול הגדולים ביותר ששיחקו בליגת ה-MLB במהלך המאה העשרים. הרכב הקבוצה נבחר בשני שלבים. בשלב הראשון פאנל של מומחי בייסבול בחר את מאה שחקני הבייסבול הגדולים של המאה, ובשלב השני, נפתחה ההצבעה לקהל הרחב, ולמעלה משני מיליון אוהדי בייסבול בחרו מתוך הרשימה את 20 שחקני הבייסבול הטובים ביותר.

מבין השחקנים שקיבלו את מרב הקולות נלקחו שני שחקנים בכל עמדה על המגרש, למעט מגישים (שישה שחקנים) ושחקני השדה החיצון (תשעה שחקנים). בתום הבחירה הוסיף פאנל מומחים לרשימה חמישה שחקנים (שלושה מגישים, עוצר ביניים ושחקן השדה החיצון) שלא נבחרו לקבוצה.

רשימת מאה השחקנים הוצגה לראשונה במשחק האולסטאר של עונת 1999 בפנוויי פארק, והרשימה הסופית לאחר בחירת האוהדים הוצגה לראשונה לפני המשחק השני של הוורלד סיריס בסוף אותה העונה, כאשר שחקני הקבוצה שהיו בחיים הוזמנו למשחק.

בחירתו של פיט רוז, שחקן השדה החיצון שנבחר לקבוצה בקולות האוהדים, עוררה סערה מכיוון שבשנת 1989, בעת שכיהן כמנהל קבוצת סינסינטי רדס, נחשף שבהיותו שחקן הימר על תוצאות משחק ולמעשה "מכר" את המשחק. רוז הכחיש את העניין, אך בשנת 1991 החליטה הליגה להעניש את רוז בהרחקה מפעילות בליגה לכל החיים. למרות מחאה ציבורית על צירופו לקבוצה, התקבל רוז באצטדיון בכפיים סוערות. כעבור מספר שנים הודה רוז באוטוביוגרפיה שכתב, כי הימר על המשחק והתנצל על העניין.

## רשימת שחקני הקבוצה

## קישורים חיצוניים
*קבוצת המאה לפי מספר הצבעות
*היכל התהילה של הבייסבול

## הערות שוליים

קטגוריה:MLB
קטגוריה:רשימות בנושא ספורט
מנתי גאורגי

**מנתי גאורגי** (בגאורגית: **ქართული მანეთი**, כּארתוּלי מַנֶתי) היה ההילך החוקי של הרפובליקה הדמוקרטית של גאורגיה, בשנים 1919 עד 1922. הוא החליף את הרובל הרוסי, והיה שווה ערך ל-100 קופייקות. בשנת 1922 הוחלף שוב לרובל הרוסי. 

המנתי הודפס בשטרות בלבד, שערכם נע בתחילה בין 50 ו-5000 מנתי (עם כיתוב בצרפתית וברוסית כ"רובל"); ולאחר מכן הגיע הסכום ל-שטרות של 5 מיליון מנתי.

## קישורים חיצוניים

* אתר תמונות שטרות כסף, תמונות שטרות הכסף של גאורגיה משנת 1919 ועד היום
* ZENO.RU - Oriental Coins Database, תמונות מנתי גאורגי

קטגוריה:גאורגיה: כלכלה
קטגוריה:מטבעות שיצאו משימוש
קטגוריה:הרפובליקה הדמוקרטית של גאורגיה
תתרי

שמאל|ממוזער|100px|5 תתרי גאורגי
שמאל|ממוזער|100px|10 תתרי גאורגי
שמאל|ממוזער|100px|20 תתרי גאורגי
שמאל|ממוזער|100px|50 תתרי גאורגי
**תֶתרי** (בגאורגית: **თეთრი**) היא היחידה המוניטרית הבסיסית בגאורגיה. תתרי הוכנס למחזור בשנת 1995.

המילה "תתרי" ("לבן") אומצה מהמונח המתאר מטבעות זהב, כסף או נחושת, שהיה ידוע בעת העתיקה ובימי הביניים בגאורגיה.

## ערך
100 תתרי = 1 לארי

## קישורים חיצוניים

קטגוריה:גאורגיה: כלכלה
קטגוריה:מטבעות אירופה
קטגוריה:מטבעות
שחף (סוג)

**שַׁחַף** (שם מדעי: *Larus*) הוא סוג עוף ימי מתלהק, בעל כנפיים ארוכות וקרומי שחייה. השחפים הם עופות בינוניים עד גדולים, בעלי מקור עבה ומוארך בגוון צהוב. השחף בדרך כלל בעל גוון אפור או לבן, בצירוף סימנים שחורים הממוקמים באזור הראש והכנפיים.

השחף מהווה היום את הסוג בעל מספר המינים הגדול ביותר במשפחת השחפיים והוא נפוץ בכל העולם, אולם המגוון הרב ביותר של שחפים נמצא בחצי הכדור הצפוני.
[ממוזער|שחף ימי בסביבה אורבנית. יותר ויותר שחפים מוצאים את מזונם בשאריות מזון אדם ולכן נמצאים בכמויות הולכות וגדלות באזורים אורבניים ומיושבים. כאן ב[פורטו, פורטוגל]]
רוב מיני השחפים קיימים במספרים גדולים באזורי המחיה שלהם. בעבר היו בעיקר בים, אך כיום ניתן למצאם בפנים היבשות ולאורך חופי הים, ניזונים מפסולת האדם, נבלות ודגים.

קיימים מאובנים של שחפים המתוארכים עד לאמצע תקופת המיוקן לפני בין 15 - 20 מיליוני שנים. מאמינים כי הם התפתחו באוקיינוס האטלנטי והתפשטו במהלך תקופת הפליוקן לפני בין 1.75 - 5.5 מיליוני שנים, בתקופה בה מגוון מיני עופות הים היה הרב ביותר.

[ממוזער|[שחף צהוב-רגל]]
[ממוזער|[שחף אפרורי]]
[ממוזער|[שחף ימי]]
[ממוזער|[שחף קליפורני]]
[ממוזער|[שחף שחור עם טרף]]

## אזכור השחף בתרבות
הספר "ג'ונתן ליווינגסטון השחף", שחיבר ריצ'רד באך, היה בראש רשימת הספרים הנמכרים ביותר בארצות הברית במשך כ-38 שבועות רצופים בין השנים 1972–1973.
שחף היה גיבור עלילת ספרה של סיגל מגן "לעוף". המחזה השחף הוא אחד ממחזותיו המפורסמים שחיבר אנטון צ'כוב.

## מיני הטבעת

כמה ממיני השחף שייכים למיני הטבעת המתרבים בדפוס טבעתי מסביב לקוטב הצפוני ובכך מקיימים קרבה גנטית.

## מיני השחף
ישנם סוגים הקרובים יחסית לשחף אך שונים ממנו: הסוגים שחף אמריקני, כרויקוצפלוס, שחף דגים והשחף הגמד (Hydrocoloeus minutus) היחידי בסוגו. עם זאת סוג זה כולל כמעט את כל מיני השחפים.
להלן 24 מיני הסוג שחף:

## בישראל
מצוי שחף צר-מקור

## לקריאה נוספת

* **Harrison**, Peter (1988): *Seabirds* (2nd ed.). |Christopher Helm, London 
* **Liebers**, Dorit; de Knijff, Peter & Helbig, Andreas J. (2004): The herring gull complex is not a ring species. *Proc. Roy. Soc. B* **271**(1542): 893-901. [PDF fulltext](http://www.journals.royalsoc.ac.uk/(ck042z55y2a4k2jegtv51r45)/app/home/content.asp?referrer=contribution&format=2&page=1&pagecount=9) Electronic Appendix
* **Olson**, Storrs L. (1985): Section X.D.2.j. Laridae. *In:* Farner, D.S.; King, J.R. & Parkes, Kenneth C. (eds.): *Avian Biology* **8**: 181-182. Academic Press, New York.
* Pons J.-M. ; Hassanin A. ; Crochet P.-A.(2005) Phylogenetic relationships within the Laridae (Charadriiformes: Aves) inferred from mitochondrial markers. Molecular phylogenetics and evolution 37(3):686-699


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:שחפיים
קטגוריה:בעלי חיים שתוארו ב-1758
לארי גאורגי

**לארי** (בגאורגית: **ლარი**) או **לארי גאורגי** (בגאורגית: **ქართული ლარი **, כּארתוּלי לארי) הוא ההילך החוקי של גאורגיה. מתחלק ל-100 תתרי (თეთრი).

## קופון לארי

גאורגיה החליפה את הרובל הרוסי בשנת 1993 ב"קופון לארי". הקופון הורכב משטרות, ללא חלוקת משנה, וסבל מהיפר-אינפלציה.

## לארי

ב-2 באוקטובר 1995 החליפה ממשלתו של אדוארד שוורדנדזה את הקופון הזמני עם המטבע "לארי", בשער של מיליון ל-1. הלארי נותר יציב למדי מאז. 

השם לארי הוא מילה גאורגית עתיקה המציינת מצבור, רכוש, כאשר התתרי הוא מונח מוניטרי גאורגי עתיק מהמאה ה-13. מטבעות ששימשו בעבר את גאורגיה נקראו אבזי (הילך חוקי עד 1833) ומנתי גאורגי, ששימש בין 1919 ל-1922.

שיטרי הכסף הגאורגים מתחלקים ליחידות של 1, 2, 5, 10, 20, 50, 100 ו-200 לארי, והמטבעות מונפקים ביחידות של 1, 2, 5, 10, 20, ו-50 תתרי.

## שיטרי הכסף

על שטרות הכסף הגאורגים מתנוססות הדמויות הבאות: 

* 1 לארי - גדול ציירי גאורגיה ניקו פירוסמני 
* 2 לארי - גדול מלחיני המוזיקה הגאורגית זכריה פליאשווילי 
* 5 לארי - ההיסטוריון איוון ג'ווחישווילי 
* 10 לארי - המשורר המפורסם אקקי צרתלי 
* 20 לארי - הסופר והמדינאי הגאורגי איליה צ'בצ'בדזה, "אבי האומה הגאורגית" 
* 50 לארי - תמר מלכת גאורגיה 
* 100 לארי - המשורר שותא רוסתוולי 
* 200 לארי - גיבור לאומי גאורגי ככוצה צ'ולוקאשווילי 
* 500 לארי (רק בקשרים האינטרפיננסיים) - המלך דוד הבנאי

## ההיסטוריה של ההילך החוקי בגאורגיה

## שער השקל הישראלי

שערו של שקל חדש ישראלי נכון ליולי 2025 הוא: 1.22

## שטרות הכסף

תמונה:1 lari. Georgia, 2007 a.jpg|1 לארי 
תמונה:2 lari. Georgia, 2002 a.jpg|2 לארי
תמונה:5 lari. Georgia, 2002 a.jpg|5 לארי
תמונה:10 lari. Georgia, 2007 a.jpg|10 לארי
תמונה:Ge-money-lari-20.jpg|20 לארי
תמונה:50 lari. Georgia, 2004 a.jpg|50 לארי
תמונה:100 lari. Georgia, 2004 a.jpg|100 לארי
תמונה:200 lari. Georgia, 2006 a.jpg|200 לארי


## קישורים חיצוניים

* 
* אתר הבנק המרכזי של גאורגיה, שיטרי הכסף
* אתר תמונות שיטרי כסף, תמונות שיטרי הכסף של גאורגיה משנת 1919 ועד היום
* אתר לבדיקת שערי המטבע 
* ZENO.RU - Oriental Coins Database, תמונות לארי וקופון לארי

## הערות שוליים

קטגוריה:גאורגיה: כלכלה
קטגוריה:מטבעות אירופה
קטגוריה:מטבעות
רבקה פאלוך

[ממוזער|250px|רבקה פאלוך (מימין) עם [הילרי קלינטון, 2009]]
**רבקה פאלוך** (נולדה ב-1956) היא אשת תקשורת ועיתונאית חרדית. יועצת ראש הממשלה לענייני חרדים, בין השנים 2001–2006 תקופת כהונתו של אריאל שרון, ומשנת 2016 עד 2021 יעצה לבנימין נתניהו.

## ביוגרפיה
נולדה וגדלה בתל אביב למשפחה של חסידי גור. נישאה לשמחה פאלוך, יצרן ארונות קודש אמנותיים ולהם 7 ילדים. פאלוך מתגוררת בבני ברק.

בשלהי שנות השמונים החלה בקריירה של עיתונאית, בתחילה בעיתון "השבוע" (כיום שעה טובה), ובהמשך ובמקביל הגישה תוכנית שידוכים ברדיו קול חי.

בשנת 2001 מונתה על ידי אריאל שרון ליועצת ראש הממשלה לענייני חרדים. בדצמבר 2006 סיימה את כהונתה. 

פאלוך ושתי עדות נוספות העידו לטובת השר לשעבר חיים רמון ערב מתן הכרעת הדין במשפט ההטרדה המינית שהתנהל נגדו. בהכרעת הדין נכתב: "לא זו בלבד שמדובר בעדויות כבושות שמשקלן אפס, אלא שמדובר בעדות בלתי אמינות ובלתי מהימנות, שתיאמו את גרסתן בניצוחה של רבקה, ערב מתן עדותן בביהמ"ש. התיאור שתארו הינו מופרך ובלתי סביר בעליל."

עד שנת 2016 החזיקה פאלוך במשרד יחסי ציבור ושידרה ברדיו לב המדינה מדי יום שישי בתוכנית "שבת שלום". ב-2016 התמנתה ליועצת במשרד ראש הממשלה. במאי 2021 הושעתה מתפקידה לאחר שפורסם כי שידלה בני משפחות של הרוגי אסון הר מירון לצלם סרטוני תמיכה בבני הזוג נתניהו.

בנה הוא עורך הדין והשדרן רוני פאלוך.

## קישורים חיצוניים

* 
* 

## הערות שוליים

קטגוריה:חסידי גור
קטגוריה:עובדי משרד ראש הממשלה
קטגוריה:סגל רדיו קול חי
קטגוריה:סגל רדיו לב המדינה
קטגוריה:עיתונאיות חרדיות ישראליות
קטגוריה:ישראליות שנולדו ב-1956
קטגוריה:ישראלים שנולדו ב-1956
קיליקס (כלי)

[ממוזער|שמאל|קיליקס מעשה ידי אאורגידס (שנת [500 לפנה"ס לערך), המוזיאון הבריטי, לונדון.]]
[ממוזער|שמאל|קיליקס מיוחסת לדוריס (שנת [480 לפנה"ס), במוזיאון הישן בברלין.]]

**קיליקס** (ביוונית: κύλιξ, שמשמעה: "כוס") היא כוס שטוחה (למעשה קערה) לשתיית יין שהייתה נפוצה ביוון העתיקה.

סוג זה של כוסות היה מעוטר בסגנון הדמות השחורה  או הדמות האדומה  של המאות החמישית ושישית לפנה"ס, בדרך כלל בתיאורים הקשורים להפקת היין. סצנות אלה עצבו באופן שיפתיעו את לוגם היין כאשר הן מתגלות עם שתיית המשקה - הסצנות היו בדרך כלל סצנות הומוריסטיות, בעלות אופי מיני או ארוטי. דמויות שכיחות על גבי כוסות אלה היו דיוניסוס, אל היין, וכן דמויות של סטירים.

השימוש העיקרי של הקיליקס היה במשתאות מסוג "סימפוזיון" (או "סימפוזיום") שהיו אירועים חשובים בתרבות יוון העתיקה.

## ראו גם
* קדרות יוון העתיקה

## קישורים חיצוניים
* 

קטגוריה:קדרות יוון העתיקה
קטגוריה:יין
קטגוריה:כלי שתיה
קטגוריה:כוסות
משיבון

**משיבון** הוא מכשיר העונה ומקליט שיחות טלפון כאשר אף אדם לא עונה לטלפון לאחר מספר צלצולים.

בתחילת דרכו המשיבון הקליט על קלטות אך כיום יש משיבונים המקליטים על SSD.

## היסטוריה
בשנת 1926 פיתח תומאס אדיסון מכשיר שהקליט שיחות טלפון באופן אוטומטי על גלילי דונג, משיבון זה היה בשימוש על ידי בעלי קווים פרטיים כגון חברת הרכבות לשם תיעוד שיחות.

עשר שנים מאוחר יותר, בשנת 1936, חברה שווייצרית הוציאה מכשיר שהקליט אך היה צורך להגיע לחברה ולשאול מה היו ההודעות.

בשנת 1949 פיתחו מכשיר דומה למה שקיים היום שהיה ניתן גם להקליט את ההודעה המושמעת למתקשר.

המשיבון כונה "מזכירה אלקטרונית", שם שנזנח כיוון שאינו תקין פוליטית.

טכנולוגיית תא קולי מחליפה כיום את המשיבון.

## קישורים חיצוניים

* מקורות המשיבון, באתר וואלה
* 
* 

קטגוריה:ערכים שבהם תבנית בריטניקה אינה מתאימה
קטגוריה:טלפוניה: שירותים
פנלופה

[שמאל|ממוזער|250px|"פנלופה ומחזריה", ציור של [ג'ון ויליאם ווטרהאוס, 1912]]
[שמאל|ממוזער|250px|פנלופה מאת  [אנטואן בורדל בגן האמנות ע"ש בילי רוז במוזיאון ישראל]] 

**פֶּנֵלוֹפֵּה** (ביוונית עתיקה: **Πηνελόπεια**) היא דמות באודיסאה של הומרוס. שמה דומה למילה היוונית ל"ברווז", אולם מקובל לחשוב שהשם הוא שילוב של המילה היוונית ל"רשת" או "אריג" והמילה ל"עין" או "פנים", שם שמאוד מתאים לדמות המבלה זמן רב באריגה ושהמוטיבציה שלה קשה להבנה. בעידן המודרני מקושר שמה לנאמנות. קיימת מסורת לפיה היא אמו של פאן מיחסיה עם הרמס.

## תפקידה באודיסאה
פנלופה היא אשתו של הגיבור הראשי בסיפור, אודיסאוס מלך איתקה, בתו של איקריוס ואשתו פריבואה. לפנלופה בן אחד מאודיסאוס, טלמאכוס, שנולד מעט לפני שאודיסאוס נקרא להילחם במלחמת טרויה.

פנלופה המתינה מעל עשרים שנה לשובו של בעלה, ובאותה תקופה סבלה ממצבים קשים בעת שסירבה לחיזוריהם של נסיכים ומחזרים רבים שניצלו את מצבה משך כארבע שנים לאחר גמר מלחמת טרויה. חכמתה והארטה של פנלופה איפשרו לה לעכב את מחזריה הרבים במשך שלוש שנים בהבטחה שתינשא לאחד מהם ברגע שתסיים לארוג תכריכי קבורה עבור לארטס, אביו של אודיסאוס. את האריג שארגה לעת יום פרמה לעת ערב, דבר שהתאפשר עד שאחת משפחותיה חשפה את התרמית.

למרות נאמנותה, נעשתה פנלופה חסרת סבלנות, בעיקר בשל התערבותה של האלה אתנה, והשתוקקה לחשוף את עצמה בפני המחזרים כדי לשלהב אותם עוד יותר. היא מציגה אמביוולנטיות; היא קוראת מספר פעמים לאלה ארטמיס להרוג אותה ומצד שני חושבת על התמסרות לאחד הגברים. כשאודיסאוס חוזר לאיתקה, מחופש לקבצן זקן, פנלופה מתחייבת להינשא לגבר שימתח את קשתו הישנה והקשיחה של אודיסאוס ויירה חץ דרך שתים עשרה ידיות גרזנים. יכול להיות שפנלופה זיהתה את בעלה למרות התחפושת והכריזה על התחרות משום שידעה שהוא היחיד שיכול לנצח בה.

כצפוי, אודיסאוס הוא היחיד מבין המחזרים שמצליח למתוח את הקשת ולירות בה והוא זוכה בתחרות. הוא הורג את כל המחזרים בעזרת טלמאכוס, אתנה ושני משרתים. פנלופה חוששת שהוא אינו בעלה האמיתי אלא מתחזה, אולי במסגרת תכסיס של אחד האלים, ובוחנת אותו בכך שהיא מצווה על משרתה להזיז את מיטתה אל חדרם. אודיסאוס טוען שהדבר איננו אפשרי משום שכיוצר המיטה הוא יודע שאחת מרגליה היא עץ זית חי. בכך פנלופה משתכנעת שאודיסאוס הוא באמת בעלה.

## בתרבות
האסטרואיד   נקרא על שמה.
ממוזער|פנולפלה האבלה. העתק של פסל שנימצא באוסך הוותיקן ברומא Inv:754. הפסל נימצא באוסף ההעתקים של אוניברסיטת טובינגן בגרמניה. MUT

## קישורים חיצוניים

* 
*יעל רנן, פנלופי - האשה הטובה במירעה, מתוך: ספרות המערב - קובץ מסות.
* 

קטגוריה:דמויות באודיסאה
קטגוריה:דמויות מהמיתולוגיה שעל שמן כוכב לכת מינורי
קטגוריה:דמויות ספרותיות שעל שמן כוכב לכת מינורי
קטגוריה:דמויות מהמיתולוגיה היוונית
י"א בחשוון

פרשת בר המצווה של ילד שנולד בי"א חשוון היא פרשת וירא, אם בר המצווה חל בשנה המתחילה ביום שלישי או חמישי, או פרשת לך לך אם בר המצווה חל בשנה המתחילה בימים שני או שבת.

## חגים ומועדים
* בשנים שבהן י"ב בחשוון חל ביום שישי מציינים בתאריך זה את יום הזיכרון ליצחק רבין.
* רבים מציינים ביום זה את יום פטירת רחל אמנו והמונים פוקדים ביום זה את קברה.

## אירועים היסטוריים
* ה'תשס"ה – הכנסת הצביעה בעד תוכנית ההתנתקות

## נולדו
*  – על פי אחת המסורות, בנימין בנו השנים עשר של יעקב אבינו (נפטר ב-)
* ה'תרל"ט – הרב אברהם ישעיהו קרליץ, בעל ה"חזון איש" (נפטר ב-ה'תשי"ד)
* ה'תרצ"ד – הרב דוב ליאור, רב מפלגת עוצמה יהודית.
* ה'תרצ"ח – הרב יעקב אריאל, מראשי הציונות הדתית, רבה של רמת גן לשעבר, נשיא ארגון צוהר לשעבר, וראש מכון התורה והארץ.

## נפטרו
*  – על פי אחת המסורות, נפטרה ביום זה רחל אמנו, בלידתה את בנימין. 
*  – על פי אחת המסורות, בנימין בנו השנים עשר של יעקב אבינו (נולד ב-).
* ה'תקנ"ח – רבי מנחם נחום מצ'רנוביל, בעל המאור עיניים, הראשון בשושלת אדמו"רי צ'רנוביל ואבי חצרות בית צ'רנוביל (נולד ב-ה'ת"צ).
* ה'תקס"ו – רבי אברהם רפאל קורייאט דיין במוגדור וליבורנו, מחבר הספר "זכות אבות".
* ה'תקע"ה – רבי יעקב גינצבורג, רב ודיין בפראג ומחבר הספר "זרע יעקב" (נולד בה'תק"ג).
* ה'תרמ"ד – רבי אברהם וינברג (הראשון), מייסד חסידות סלונים, מחבר ספר "יסוד העבודה" (נולד ב-ה'תקס"ד).
* ה'תרצ"ו – הרב יהודה לייב חסמן, ראש ישיבה בשטוצ'ין ומנהל רוחני בישיבות טלז וחברון (נולד ב-ה'תרכ"ט).
* ה'ת"ש – הרב פסח פרוסקין, רבה של קוברין.
* ה'תש"ג – הרב משה חיים לאו, אביו של הרב ישראל מאיר לאו, רב בפיוטרקוב שבפולין, נספה במחנה ההשמדה טרבלינקה (נולד י"ד באייר ה'תרנ"ב).
* ה'תשס"א – הרב משה לוי, ר"מ בישיבת כיסא רחמים ומחבר ספר השו"ת "תפילה למשה" (נולד ב-ה'תשכ"א).
* ה'תשס"ו – מרים רות, סופרת ומחנכת (נולדה ב-ה'תר"ע).
* ה'תשע"ב – רבי נתן צבי פינקל, ראש ישיבת מיר (נולד ב-ה'תש"ג).
* ה'תשפ"ד – הרב ברוך מרדכי אזרחי, ראש ישיבת עטרת ישראל (נולד ב-ה'תרפ"ט).
----

* י' בחשוון – י"ב בחשוון
* חשוון

## הערות שוליים

ב11
י11
טלמאכוס

שמאל|ממוזער|250px|טלמאכוס נפרד מנסטור, ציור פרי מכחולו של הנרי האוורד (1769–1847)
**טלמאכוס** (ביוונית: **Τηλέμαχος**) הוא בנם של פנלופה ואודיסאוס, המתואר על ידי הומרוס ביצירתו "האודיסיאה" כנער במעבר בין הילדות לבגרות.

## דמותו
טלמאכוס נולד ביום שאודיסאוס נקרא להילחם במלחמת טרויה. הוא פוגש את האלה אתנה, מחופשת בדמותו של מנטור, והיא שואלת אותו האם הוא בנו של אודיסאוס. תשובתו היא:
"בכנות, אמי אומרת שאני בנו, אבל אני איני יודע. איש אינו יכול להיות בטוח מי אביו".
אתנה מעודדת אותו לפעול נגד מחזריה של אמו  ולצאת לחפש את אביו הנעדר. בספר השני של האודיסאה, לאחר עשר שנות מלחמה ועוד עשר שנות היעדרות של אביו, פונה טלמאכוס אל מחזריה של אימו, שמפעילים עליה לחץ כבד לבחור באחד מהם, ומבקש מהם לחדול מלחזר אחריה, אך הם בזים לו.
טלמאכוס שואל ספינה ומפליג בלילה אל פילוס בלווית אתנה, המחופשת למנטור.

בספר השלישי, הם מגיעים לפילוס וזוכים לקבלת פנים נאה מידי נסטור, מלך פילוס, שמוסר כי אין בידיו חדשות על גורלו של אודיסאוס; הוא הופך לידיד של פייסיסטראטוס , בנו של נסטור, וממשיך יחד עמו לספרטה כדי לקבל מידע על אביו. מנלאוס מלך ספרטה מתקשר עם האל פרוטאוס, ונודע לו כי אודיסאוס שבוי בידי קליפסו. טלמאכוס חוזר לאיתקה ולהפתעתו פוגש שם את אביו, ויחד עמו הורג את כל מחזריה של אמו.

מאחר שטלמאכוס גודל רק על ידי אמו והמטפלת שלו, הוא נתפס כמי שלא הגיע לרמת גבריות המצופה מגבר באותה תקופה. רק לאחר שהוא מנסה להציל את אמו מידיהם של המחזרים האלימים שלה, ניתן לומר שהגיע לבגרות מסוימת. על פי אריסטו ודיקטיס מכרתים , נשא טלמאכוס לאישה את נאוסיקה, ונולד להם בן, פרספטוליס. על פי אגדות אחרות הוא נשא לאישה את פוליקסטה , בתו של נסטור (מיתולוגיה), ועל פי גרסה שלישית - את קירקה.

ארבעת הספרים הראשונים של האודיסאה קרויים טלמאכיאה , על שמו של טלמאכוס, מאחר שהם עוסקים במסעו של טלמאכוס בחיפוש אחר אביו.

## בתרבות
בספרו של ג'יימס ג'ויס, יוליסס, נקרא הפרק הראשון "טלמאכוס", ושלושת הפרקים הראשונים נקראים "טלמאכיה". הגיבור סטיבן דדאלוס שהוא האלטר אגו של ג'ויס עצמו, מייצג את דמותו של טלמאכוס.

## ראו גם
* טלמכוס קליי

## קישורים חיצוניים

* יעל רנן, ספרות המערב: '''1.2 פנלופה'''
* 

## הערות שוליים

קטגוריה:דמויות באודיסאה
אביר הברבור

[ממוזער|אביר הברבור, מתוך [מיניאטורה בכתב היד המאויר של ג'ון טלבוט, הרוזן הראשון משרוסברי, דוכסות נורמנדיה, שנת 1444.]]
**אביר הברבור** (בצרפתית: **Chevalier de cygnet**) הוא שמה של אגדה מתקופת ימי הביניים. הנוסח הצרפתי הוא שיר עלילה מראשית המאה ה-13 וקשור בתולדות משפחת בויון. "אביר הברבור" הנקרא כאן הליאס (Helyas), מופיע בסירה המושטת על ידי ברבור, על מנת להגן על זכויותיה של הדוכסית מבויון מפני הדוכס מסקסוניה. הליאס מתחתן עם ביאטריס, בת הדוכסית, אך נוטש אותה כעבור שבע שנים, כאשר היא שואלת אותו למוצאו. נכדם של הליאס וביאטריס הוא גוטפריד מבויון (Godfrey de Bouillon), שהנהיג את מסע הצלב הראשון והיה שליטה הראשון של ממלכת ירושלים הצלבנית.

בזמן מאוחר יותר, המשורר הגרמני וולפרם פון אשנבך שילב את אביר הברבור לוהנגרין באפוס הארתוריאני שלו פרסיפל (הרבע הראשון של המאה ה-13). טקסט גרמני, שנכתב על ידי קונרד מווירצבורג ב-1257, הציג גם הוא אביר ברבור ללא שם. הטקסטים של וולפרם וקונרד שימשו לבניית הלִבְרִית לאופרה לוהנגרין של ריכרד וגנר (וימאר 1850).

בספר מלחמה ושלום (טולסטוי), הגנרל קוטוזוב קורא את הספר הצרפתי מאת מדם ז'נליס (Madame de Genlis).

## ראו גם
* לוהנגרין

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מעשיות ואגדות
קטגוריה:ספרות ימי הביניים
קטגוריה:ברבורים בתרבות
קטגוריה:המאה ה-13
קשרי משקיעים

**קשרי משקיעים** (באנגלית: **Investor relations**, או בראשי התיבות: **IR**) הם שורת פעילויות שמבצעת חברה ציבורית, על מנת לידע את בעלי המניות שלה ומשקיעים פוטנציאליים באסטרטגיה שלה, בתוכניותיה העסקיות ובתוצאות של פעילותה. לרוב, מטרת קשרי המשקיעים היא להציג את מרב המידע הנחוץ למשקיעים כדי להחליט אם להשקיע בניירות הערך של החברה.

פעילויות מסוימות של קשרי משקיעים מחויבות על פי תקנות שקבעו הרשות לניירות ערך והבורסות לניירות ערך. בין השאר חייבת החברה להציג לבעלי המניות שלה דו"ח שנתי ודו"חות תקופתיים על תוצאותיה הכספיות, להודיע על כל שינוי מהותי בפעילותה או בהנהלתה, לדווח על גיוס הון, על חלוקת דיבידנד וכיוצא בזה.

חוק סרבנס-אוקסלי (בקיצור SOX) הוא חוק פדרלי של ארצות הברית שנחקק בשנת 2002, בעקבות מספר מקרים בהם חברות ציבוריות קרסו במפתיע בשל אי-סדרים או מעילות שהובילו לדיווחים כספיים מטעים. החוק הגביר את חשיבותם של קשרי משקיעים, בחייבו בעלי תפקידים בחברות להצהיר על קיום בקרות נאותות בחברה שיבטיחו דיווח כספי מדויק וימנעו מקרים של אי-סדרים או טעויות בהצגת מצב עסקי החברה כפי שמשתקף בדוחות הכספיים. עקרונותיו של חוק זה השפיעו על הרגולציה במדינות נוספות, ובהן ישראל. 

קשרי משקיעים מהווים פרקטיקה רווחת במדינות שבהן שוק ההון מפותח. בשווקים שבהם אלפי חברות ציבוריות מתחרות על תשומת לבו של המשקיע, יש קושי רב לחברות קטנות ולא-מוכרות להיחשף בפני משקיעים פוטנציאליים ולמשוך אליהם את המשקיעים המתאימים. בישראל גברה השכיחות של ניהול קשרי משקיעים בחברות ציבוריות מאמצע שנות ה-1990, בעיקר לנוכח ריבוי החברות הישראליות שהחלו להיסחר בבורסות בחו"ל, ובעיקר בארצות הברית.

## מנהל קשרי משקיעים
חברות ציבוריות רבות ממנות מנהל קשרי משקיעים (Investore Relations Officer או IRO), שבאחריותו לנהל את פעילויות ה-IR של החברה. מנהל ה-IR שומר על קשר עם אנשי מקצוע בשוק ההון ועם משקיעים אחרים, אשר מבקשים לדעת יותר אודות החברה. במסגרת עבודתו עוסק מנהל ה-IR בהפצת מידע אודות החברה באמצעות הודעות לעיתונות, עיצוב וניסוח מסרי החברה לשוק ההון, איתור משקיעים פוטנציאליים ויצירת קשר עמם, פגישות אישיות עם משקיעים ואנליסטים, השתתפות בכנסי משקיעים, עדכון מדור ה-IR באתר החברה, והפקת דו"ח שנתי. מנהל ה-IR עוסק גם בניתוח רשימת בעלי המניות בחברה ובמעקב אחר שינויים בבעלות בחברה. 

מנהל קשרי המשקיעים חייב להיות מודע לסוגיות שעל סדר יומה של החברה ואשר עשויות להשפיע עליה ועל התוצאות העסקיות שלה. מנהל ה-IR נהנה מגישה ישירה ליו"ר החברה, למנכ"ל החברה ולסמנכ"ל הכספים של החברה, כדי להבטיח שהמסרים שמעבירה החברה למשקיעים ולשוק ההון כולו יהיו אחידים ועקביים.

בחברות רבות מקובל להעסיק חברה חיצונית כיועצת וכמטפלת בקשרי המשקיעים. יתרונה של חברה חיצונית בא לידי ביטוי בהיכרות הקרובה יותר שיש לה עם פעילי שוק ההון וברמת עדכונה על השינויים בשוק, כגון מעבר אנליסטים מגוף לגוף וכן ניסיונה בהתמודדות עם מצבים שונים.

## קישורים חיצוניים
* 

* NIRI - National Investor Relations Institute
* IR Magazine
* IR on The Net 
* The Investor Relations Society (UK)


קטגוריה:שוק ההון
קטגוריה:מימון
קטגוריה:יחסי ציבור
כ"ו בתשרי

## חגים ומועדים

## אירועים היסטוריים
[שמאל|ממוזער|180px|[בניין המזכירות של האומות המאוחדות בניו יורק]]

*  (ע"פ חז"ל והמסורת היהודית) – ביטול יצר עבודה זרה בידי אנשי כנסת הגדולה בתקופת שיבת ציון ביום השלישי לצום שהחל בכ"ד בתשרי
* ה'תש"ה – מלחמת העולם השנייה – הצבא האדום משחרר את ריגה מידי גרמניה הנאצית
* ה'תש"ט – תחילת מבצע חירם, לשחרור הגליל העליון, במלחמת העצמאות.
* ה'תשל"ד – החלטה מס' 338 מאושרת במועצת הביטחון של האו"ם
* ה'תשמ"ה – רצח שני הסטודנטים בידי מחבל סמוך למנזר כרמיזן

## בר מצווה
פרשת הבר מצווה של ילד שנולד בכ"ו תשרי היא פרשת נח, אם בר המצווה חל בשנה המתחילה ביום חמישי, או פרשת בראשית ברוב השנים.

## נולדו
* ה'תרנ"ו – בבה אידלסון, חברת הכנסת, ממנהיגות תנועת העבודה וממייסדות מועצת הפועלות (נפטרה ה'תשל"ו)
* ה'תש"א – רבי דוד טברסקי (ניו סקוור), האדמו"ר מסקווירה
* ה'תשכ"ב – משה ליאון, ראש עיריית ירושלים

## נפטרו
* ה'תקפ"ז – רבי אשר מסטולין, בנו של רבי אהרן הגדול מקרלין והאדמו"ר השלישי בחסידות קרלין.
* ה'תרצ"ו – הרב יהודה יודל רוזנברג, רב וסופר ביהדות פולין, שהתפרסם בשל מעשיות פסאודואפיגרפיות שפרסם, ובראשן סיפורי הגולם מפראג.

----

* כ"ה בתשרי – כ"ז בתשרי
* תשרי

## הערות שוליים

א26
י26
י"ג בתשרי

## חגים ומועדים
*הימים שבין יום כיפור לסוכות

## אירועים היסטוריים

* ה'תשי"א – תחנת גלי צה"ל מתחילה את שידוריה
* ה'תשמ"ז – הנווט רון ארד נפל בשבי ארגון אמל לאחר שמטוסו נפל בדרום לבנון
* ה'תשס"א – אספסוף פלסטיני מבצע את הלינץ' ברמאללה בשני חיילים ישראלים ומרטש גופותיהם. אירוע זה הסלים את העוינות באינתיפאדה השנייה
* ה'תשס"ג – פיגוע התאבדות באוטובוס בתל אביב, בו נהרגו 6 אנשים

## נולדו
* ה'תרנ"א – רבי מרדכי שלמה פרידמן האדמו"ר מבויאן בניו יורק, חבר מועצת גדולי התורה וראש אגודת האדמו"רים בארצות הברית (נפטר ה' באדר ה'תשל"א)
* ה'תש"ח – שאול יהלום, פוליטיקאי ישראלי
* ה'תשי"ט – יעקב כהן, שחקן וקומיקאי ישראלי (נפטר ב-ה'תשפ"ה)

## נפטרו
* ה'תנ"א – רבי חגי חנוך פרנקל, דיין בווינה, רב ואב"ד במברג והנאו.
* ה'תקס"ג – רבי שלום שכנא מפראהביטש (נולד בה'תקכ"ט)
* ה'תקע"ג – מאיר אנשל רוטשילד, מייסד שושלת רוטשילד (נולד בה'תק"ד)
* ה'תקצ"ח – רבי עקיבא איגר, מגדולי האחרונים (נולד בא' בחשוון ה'תקכ"ב)
* ה'תרמ"ג – רבי שמואל שניאורסון האדמו"ר הרביעי של חסידות חב"ד (נולד בב' באייר ה'תקצ"ד)
* ה'תרמ"ה – רבי מנחם מנדל פנט, בנו של רבי יחזקאל פנט (ה"מראה יחזקאל") והאדמו"ר השני מדעעש (נולד בה'תקע"ח)
* ה'תרע"ג – רבי חיים ברלין, אב"ד ור"מ וולוז'ין, רבה של מוסקבה וירושלים (נולד בה' בשבט ה'תקצ"ב)
----

* י"ב בתשרי – י"ד בתשרי
* תשרי

## הערות שוליים

א13
י13
כ' בתשרי

## חגים ומועדים
* היום החמישי של חול המועד סוכות בארץ ישראל ובחוץ לארץ היום הרביעי

## אירועים היסטוריים
* ה'תש"ה – הזונדרקומנדו היהודים מארגנים ניסיון־מרד במחנה ההשמדה אושוויץ־בירקנאו. הניסיון נכשל, וכל אלה שלקחו בו חלק נרצחו
* ה'תשמ"ד – ריצ'רד סטולמן מכריז על פרויקט GNU לפיתוח מערכת הפעלה חופשית דמוית UNIX
* ה'תשמ"ו – הפיגוע בראס בורקה: חייל מצרי יורה למוות בשבעה ישראלים במפרץ שחם בדרום סיני
* ה'תשמ"ז – תחילת השידורים הניסיוניים של ערוץ 2
* ה'תשע"ב – חייל צה"ל גלעד שליט שב לישראל לאחר כחמש שנים בשבי החמאס

## נולדו
* ה'תרמ"ז – הרב יצחק זאב סולובייצ'יק (ידוע בשם הגרי"ז, או הרב מבריסק), רבה של העיר בריסק וראש ישיבתה בבריסק ואחר כך בירושלים (נפטר ביום ט' בתשרי ה'תש"ך)
* ה'תרע"ו – אתל רוזנברג, יהודייה אמריקאית שהורשעה ביחד עם בעלה בריגול למען ברית המועצות (הוצאה להורג בשנת ה'תשי"ג)

## נפטרו

* ה'תכ"ד – רבי השיל מקראקא, ראש ישיבה ופוסק בפולין.
* ה'תקנ"א – רבי יעקב יוסף מאוסטראה, רב ייב"י.
* ה'תקפ"ט – רבי אליעזר פאפו מחבר ה"פלא יועץ".
* ה'תרצ"ג – הרב ראובן אליהו ישראל, רבה של רודוס (נולד ב־ה'תרט"ז).
* ה'תשס"ו – רבי אברהם ישכר אנגלרד האדמו"ר הששי בחסידות ראדזין. הוא אשר הקים מחדש את חסידות איזביצה ראדזין לאחר השואה.
* ה'תשע"ג – הרב זאב חיים ליפשיץ בעל שיטה פסיכולוגית־יהודית, עמד בראש "סדנת אנוש" בירושלים (נולד ב־ה'תרצ"ו).

----

* י"ט בתשרי – כ"א בתשרי
* תשרי

א20
י20
לאובן

**לאובן** (בגרמנית: ) היא עיר במדינת שטיריה שבאוסטריה, על גדות נהר מורה. העיר, שהיא ה-15 בגודלה באוסטריה, משתרעת על פני שטח של 107.74 קמ"ר ואוכלוסייתה מונה 25,804 תושבים נכון לשנת 2001. לאובן היא מרכז התעשייה של שטיריה עילית ובה בתי ספר רבים ואוניברסיטת לאובן, המתמחה בכרייה. העיר מורכבת מתשע שכונות.

## היסטוריה

שמה הראשון של העיר היה "ליובינה" והוא ניתן לה על ידי המלך-ילד לודוויג, אחרון שושלת הקרולינגים, בשנת 904. בשנת 1260 העיר נפגעה מרעידת אדמה (רעידת אדמה נוספת פגעה בעיר בשנת 1794 וגרמה להרס רב). אסון נוסף פגע בעיר בשנת 1262, כאשר תושבי העיר גורשו על ידי המלך אוטוקאר השני מבוהמיה. בסוף המאה ה-13 העיר קיבלה זכויות של עיר, ובשנת 1396 מונה בה שופט מיוחד ליהודים.

בשנת 1480 נשרפה באש כנסיית מאריה אם ואסן שבפרבר העיר "ואסן". בשנת 1613 התיישבה בעיר קבוצה ישועית ופעלה בעיר רה-קתוליזציה (חידוש הקתוליות), וב-1660 נפתחה בעיר כנסייה ישועית, סנקט קסאפר צו לאובן.

ב-1797 נחתמה בה שביתת הנשק שקדמה להסכם קמפו פורמיו, "שלום לאובן". ב-1805 העיר נכבשה על ידי הצרפתים.

ב-1850 התקיימו בעיר הבחירות החופשיות הראשונות לראשות העיר. ב-1854 פרצה בעיר מגפת כולרה. בשנת 1945, לאחר מלחמת העולם השנייה, כבש הצבא האדום את העיר, ולאחר מכן הוחלף בידי הבריטים.

## ערים תאומות
* 

## קישורים חיצוניים

* 
* אתר האוניברסיטה של העיר
* 

קטגוריה:שטיריה: ערים
טדאוש רייכשטיין

**טדאוש רייכשטיין** (בפולנית: **Tadeusz Reichstein**; 20 ביולי 1897 – 1 באוגוסט 1996) היה כימאי שווייצרי, יהודי, יליד פולין, חתן פרס נובל לפיזיולוגיה או לרפואה לשנת 1950 על זיהוי הקורטיזון וחשיבותו בטיפול בדלקת מפרקים.

## חייו
טדאוש רייכשטיין נולד בוולוקלווק שבפולין לאיזידור וגסטבה רייכשטיין. את ילדותו בילה בקייב שבאוקראינה, שם עבד אביו כמהנדס. את השכלתו רכש תחילה בפנימייה בעיר יינה בגרמניה ואחר כך עקר עם משפחתו לציריך שבשווייץ, שם קיבל אזרחות. בשנת 1916 הוא החל בלימודי כימיה במכון הטכנולוגי הפדרלי (ETH) בציריך וסיים תואר ראשון בשנת 1920. בשנת 1922 סיים דוקטורט בכימיה, הוא חקר את הרכבו הכימי של מרכיב הטעם בקפה קלוי. הוא עבד בתעשיית המזון עד לשנת 1929 והתמקד בעיקר בחקר טעמי הקפה והציקוריה. רייכשטיין התחתן בשנת 1927 עם הנרייט, בת אצולה הולנדית ולזוג נולדה ילדה אחת.

בשנת 1929 החל לעבוד כמרצה במכון שבו למד. בשנת 1938 מונה לפרופסור מן המניין לכימיה תרופתית באוניברסיטת בזל. הוא בנה באוניברסיטה מכון חדש לכימיה אורגנית ועמד בראשו.

בשנת 1933, כאשר עבד בציריך, הצליח להפיק ויטמין C (חומצה אסקורבית) באופן מלאכותי, זאת באופן עצמאי ממחקרו של סיר וולטר נורמן הוורת', אשר זכה בשנת 1937, במשותף עם הכימאי השווייצרי פאול קארר בפרס נובל על מחקריו בוויטמין C. בשנת 1950 הוענק לו פרס נובל לפיזיולוגיה או לרפואה, יחד עם אדוארד קנדל ופיליפ שווולטר הנץ' על עבודתם בחקר הורמונים המופרשים מהקורטקס של בלוטת יותרת הכליה, עבודה ששיאה היה בבידוד וזיהוי הקורטיזון וגילוי חשיבותו בטיפול בדלקת מפרקים.

בשנת 1947 הוענק לרייכשטיין תואר דוקטור לשם כבוד בסורבון בפריז ובשנת 1952 התקבל כחבר (שאינו בריטי) לחברה המלכותית בלונדון.

רייכשטיין נפטר בבזל שבשווייץ בגיל 99. ההליך התעשייתי העיקרי להפקת ויטמין C עדיין נושא את שמו (The Reichstein Process).

## קישורים חיצוניים

* טדאוש רייכשטיין, אנשי סגולה - יהודים זוכי פרס נובל, באתר בית התפוצות.
* 
* 

קטגוריה:זוכי פרס נובל יהודים שווייצרים
קטגוריה:זוכי פרס נובל לפיזיולוגיה או לרפואה
קטגוריה:מדענים יהודים שווייצרים
קטגוריה:יהודים פולנים
קטגוריה:כימאים יהודים שווייצרים
קטגוריה:זוכי פרס נובל פולנים
קטגוריה:בוגרי המכון הטכנולוגי של ציריך
קטגוריה:סגל אוניברסיטת בזל
קטגוריה:זוכי מדליית קופלי
קטגוריה:ילידי 1897
קטגוריה:פולנים שנפטרו ב-1996
39 (מספר)

**39** (במילים בלשון זכר: **שלושים ותשעה**; בלשון נקבה: **שלושים ותשע**) הוא המספר הטבעי העוקב ל-38 וקודם ל-40.

## במתמטיקה
שלושים ותשע הוא הסכום של חמשת המספרים הראשוניים האי-זוגיים הראשונים (3 + 5 + 7 + 11 + 13).
שלושים ותשע הוא הסכום של שלוש החזקות הראשונות של שלוש (3+9+27).

## במדע
שלושים ותשע הוא המספר האטומי של איטריום.

## ביהדות
עונש המלקות בהלכה כולל 39 מלקות. לפי זוהר חדש על מגילת רות כבר בחטא עץ הדעת נגזרו 39 גזירות, כנגד 39 המלקות.

איסור מלאכה בשבת כולל ל"ט אבות מלאכה – 39 סוגי מלאכות האסורות בשבת.

## בתרבות
הספר 39 רמזים מספר על המירוץ למציאת 39 הרכיבים של שיקוי שיהפוך את מי שישתה אותו לאדם החזק בעולם.
## קישורים חיצוניים

## הערות שוליים

קטגוריה:מספרים טבעיים
מספרי לוקאס

במתמטיקה, **מספרי לוקאס** הם סדרה של מספרים טבעיים הקרויה על שמו של המתמטיקאי הצרפתי אדוארד לוקאס (1842-1891). הגדרתה דומה לזו של סדרת פיבונאצ'י: כל איבר בסדרה הוא סכום שני קודמיו. היא נבדלת מסדרת פיבונאצ'י בתנאי ההתחלה: האיבר האפס והאיבר הראשון הם 2 ו-1 בהתאמה. זהו מקרה פרטי של סדרת לוקאס.

תחילת הסדרה היא:
...2,1,3,4,7,11,18,29,47,76

ההגדרה הרקורסיבית של הסדרה היא:
: 
  L_n :=
  \begin{cases}
    2             & \mbox{if } n = 0; \\
    1             & \mbox{if } n = 1; \\
    L_{n-1}+L_{n-2} & \mbox{if } n > 1. \\
   \end{cases}
 

## מאפיינים
כמו כל סדרה בה כל איבר מוגדר באופן רקורסיבי כצירוף ליניארי של האיברים הקודמים, ניתן לבטא את סדרת לוקאס בנוסחה סגורה על ידי סכום של שתי סדרות הנדסיות (כאשר \ \phi הוא יחס הזהב):
:L_n =\phi^n + (1-\phi)^{n} = \phi^n + (- \phi)^{- n}=  \left({ 1+ \sqrt{5} \over 2}\right)^n + \left({ 1- \sqrt{5} \over 2}\right)^n\, 

מכיוון שהרכיב השני בסכום שואף ל-0 כש-n שואף לאינסוף, ניתן גם לחשב את מספרי לוקאס (מלבד השניים הראשונים) באמצעות עיגול חזקות של יחס הזהב:
:L_n = \mathrm{round}(\phi^n)

כל איבר בסדרה שווה לסכום שני מספרי פיבונאצ'י המופיעים משני צדדיו של האיבר המקביל לו בסדרת פיבונאצ'י:
 
\,L_n = F_{n-1}+F_{n+1}

לדוגמה, האיבר הרביעי בסדרה הוא 7 השווה לסכום של 2 ו-5, האיברים השלישי והחמישי בסדרת פיבונאצ'י.

## ראו גם
* סדרת פיבונאצ'י
* סדרת פֶּל

## קישורים חיצוניים
* 
* 

לוקאס
קטגוריה:סדרת פיבונאצ'י